Source: http://docplayer.fi/630200-Leena-kosonen-vaarinpidosta-virtuaaliaikaan-sata-vuotta-suomalaista-tilintarkastusta-acta-universitatis-lappeenrantaensis-210.html
Timestamp: 2018-02-20 10:28:46+00:00
Document Index: 18832377

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Leena Kosonen. VAARINPIDOSTA VIRTUAALIAIKAAN Sata vuotta suomalaista tilintarkastusta. Acta Universitatis Lappeenrantaensis PDF
Leena Kosonen. VAARINPIDOSTA VIRTUAALIAIKAAN Sata vuotta suomalaista tilintarkastusta. Acta Universitatis Lappeenrantaensis 210
Download "Leena Kosonen. VAARINPIDOSTA VIRTUAALIAIKAAN Sata vuotta suomalaista tilintarkastusta. Acta Universitatis Lappeenrantaensis 210"
1 Lappeenrannan teknillinen yliopisto Lappeenranta University of Technology Leena Kosonen VAARINPIDOSTA VIRTUAALIAIKAAN Sata vuotta suomalaista tilintarkastusta Väitöskirja kauppatieteiden tohtorin arvoa varten esitetään tieteellisen neuvoston luvalla julkisesti tarkastettavaksi Lappeenrannan teknillisen yliopiston Ylioppilastalon auditoriossa perjantaina 20. toukokuuta 2005 klo Acta Universitatis Lappeenrantaensis 210
2 Ohjaaja Professori Ulla Kotonen Kauppatieteiden osasto Lappeenrannan teknillinen yliopisto Esitarkastajat Professori Salme Näsi Kauppa- ja hallintotieteiden tiedekunta Tampereen yliopisto Dosentti Veijo Riistama Laskentatoimen laitos Helsingin kauppakorkeakoulu Vastaväittäjä Dosentti Veijo Riistama Laskentatoimen laitos Helsingin kauppakorkeakoulu ISBN ISSN Lappeenrannan teknillinen yliopisto Digipaino 2005
3 TIIVISTELMÄ Leena Kosonen VAARINPIDOSTA VIRTUAALIAIKAAN Sata vuotta suomalaista tilintarkastusta Lappeenranta s. Acta Universitatis Lappeenrantaensis 210 Väitöskirja Lappeenrannan teknillinen yliopisto ISBN , ISSN Tämän tutkimuksen aiheena on tilintarkastuksen historiallinen kehittyminen Suomessa runsaan sadan vuoden aikana. Tutkimuksen tavoitteena on analysoida osakeyhtiön tilintarkastuksen kehitystä ja yhdistää vuosisadan kehityspiirteet tilintarkastuksen kokonaiskuvaksi. Tutkittava periodi alkaa 1800-luvun lopulta ja päättyy 2000-luvun taitteeseen. Tutkimuksessa tarkastellaan suomalaista tilintarkastusinstituutiota, joka jaetaan kolmeen osaan: tilintarkastusta säätelevään normistoon (normit), tilintarkastajajärjestelmään (toimijat) ja tilintarkastuksen sisältöön (tehtävät). Tutkimuksessa tavoitellaan vastauksia kysymyksiin: mitä tarkastettiin, milloin tarkastettiin, kuka tarkasti ja miten tarkastettiin eri aikakausina? Tutkimus perustuu historialliseen lähdeaineistoon, jonka muodostavat tutkimusajanjakson lainsäädäntö, lainvalmisteluasiakirjat, viranomaisten ohjeet ja päätökset, alan järjestöjen suositukset, ammattilehtien artikkelit sekä laskentatoimen ja tilintarkastuksen ammattikirjallisuus. Metodologisesti tutkimus on teoreettinen, kvalitatiivinen historiantutkimus, jossa lähdeaineistoa käsitellään lähdekriittisesti ja osittain sisältöanalyysin keinoin. Tilintarkastusta säätelevässä normistossa keskeisiä lakeja ovat olleet osakeyhtiölaki, kirjanpitolaki ja tilintarkastuslaki. Lakisääteinen tilintarkastus alkoi vuoden 1895 osakeyhtiölaista, joka uudistui vuonna 1978 ja jälleen vuonna Kirjanpitolainsäädäntö on uudistunut viidesti: 1925 ja 1928, 1945, 1973, 1993 sekä Vuoden 1994 tilintarkastuslakiin koottiin tilintarkastuksen säädökset useista laeista. Muita normistoja ovat olleet EY:n direktiivit, Kilan ohjeet, KHT-yhdistyksen suositukset, Keskuskauppakamarin säännökset ja viimeisimpinä IAS- ja ISA-standardit. Ammattimainen tilintarkastajajärjestelmä saatiin maahamme kauppiaskokousten ansiosta. Ammattimaisena tilintarkastuksen toimijana aloitti Suomen Tilintarkastajainyhdistys vuonna 1911, ja sen toimintaa jatkoi KHT-yhdistys vuodesta 1925 alkaen. Tilintarkastajien auktorisointi siirtyi Keskuskauppakamarille vuonna HTM-tilintarkastajat ovat olleet alalla vuodesta 1950 lähtien. Kauppakamarijärjestö on toiminut hyväksyttyjen tilintarkastajien valvojana koko ammattimaisen tilintarkastustoiminnan ajan. Valtion valvontaa suorittaa VALA (Valtion tilintarkastuslautakunta). Koko tutkittavan periodin ajan auktorisoitujen tilintarkastajien rinnalla osakeyhtiöiden tarkastajina ovat toimineet myös maallikot. Tilintarkastuksen tehtäviin kuului vuoden 1895 osakeyhtiölain mukaan hallinnon ja tilien tarkastus. Myöhemmin sisältö täsmentyi tilinpäätöksen, kirjanpidon ja hallinnon tarkastuk-
4 seksi. Tutkimusajanjakson alussa tilintarkastus oli manuaalista kaikkien tositteiden prikkausta ja virheiden etsimistä. Myöhemmin tarkastus muuttui pistokokeiksi. Kertatarkastuksesta siirryttiin jatkuvaan valvontatarkastukseen 1900-luvun alkupuolella. Dokumentoinnista ja työpapereista alkaa olla havaintoja 1930-luvulta lähtien. Atk-tarkastus yleistyi ja 1980-luvuilla, jolloin myös riskianalyyseihin alettiin kiinnittää huomiota. Hallinnon tarkastuksen merkitys on kasvanut kaiken aikaa. Tilintarkastuskertomukset olivat tutkimusajanjakson alussa vapaamuotoisia ja sisällöltään ilmaisurikkaita ja kuvailevia. Kertomus muuttui julkiseksi vuoden 1978 osakeyhtiölain myötä. Myöhemmin KHT-yhdistyksen vakiokertomusmallit yhdenmukaistivat ja pelkistivät raportointia. Tutkimuksen perusteella tilintarkastuksen historia voidaan jakaa kolmeen kauteen, jotka ovat tilintarkastusinstituution rakentumisen kausi ( ), vakiintumisen kausi ( ) ja kansainvälistymisen ja julkisuuden kausi (1986 alkaen). Tutkimusajanjakson jokaisella vuosikymmenellä keskusteltiin jatkuvasti tilintarkastajien riittävyydestä, alalle pääsyn ja tutkintojen vaikeudesta, tilintarkastajien ammattitaidon tasosta, hallinnon tarkastuksen sisällöstä, tilintarkastuskertomuksesta sekä maallikkotarkastajien asemasta luvun keskeisimmät keskusteluaiheet olivat konsultointi, riippumattomuus, odotuskuilu sekä tilintarkastuksen taso ja laadunvalvonta. Analysoitaessa tilintarkastuksen muutoksia runsaan sadan vuoden ajalta voidaan todeta, että tilintarkastuksen ydintehtävät eivät juurikaan ole muuttuneet vuosikymmenien kuluessa. Osakeyhtiön tilintarkastus on edelleenkin laillisuustarkastusta. Sen tarkoituksena on yhä kirjanpidon, tilinpäätöksen ja hallinnon tarkastus. Tilintarkastajat valvovat osakkeenomistajien etua ja raportoivat heille tarkastuksen tuloksista. Tilintarkastuksen ulkoinen maailma sen sijaan on muuttunut vuosikymmenten saatossa. Kansainvälistyminen on lisännyt säännösten määrää, odotuksia ja vaatimuksia on nykyisin enemmän, uusi tekniikka mahdollistaa nopean tiedonkulun ja valvonta on lisääntynyt nykypäivää kohti tultaessa. Tilintarkastajan pätevyys perustuu nykyään tietotekniikan, tietojärjestelmien ja yrityksen toimialan tuntemukseen. Runsaan sadan vuoden takaisen lain vaarinpitovaatimuksesta on tultu virtuaaliaikaiseen maailmaan! Avainsanat: tilintarkastus, tilintarkastajat, hallinto, kirjanpito, tilinpäätös, tilintarkastuskertomus UDK (091) : : :
5 ABSTRACT Leena Kosonen FROM PAYING HEED TO THE VIRTUAL WORLD Hundred Years of Auditing in Finland Lappeenranta p. Acta Universitatis Lappeenrantaensis 210 Dissertation. Lappeenranta University of Technology ISBN , ISSN The subject of this thesis is the historical development of auditing in Finland during a period of approximately one hundred years. The objective of this thesis is to analyse the development of auditing in limited companies and to combine the different trends of the century examined into an overall picture of auditing. The time period starts from the late 19 th century and ends at the turn of the 21 st century. This thesis examines the Finnish auditing institution, which is divided into three sections: the set of norms regulating auditing (norms), the auditing system (agents) and the content of auditing (tasks). The study seeks answers to the following questions: what was audited, when auditing was carried out, who performed auditing and how auditing was performed in different periods. The study is based on historical sources including the legislation, law-drafting documents, instructions and decisions given by officials, recommendations of organisations in the field, articles in professional periodicals as well as professional literature on accounting and auditing from the period examined. Methodologically the study is theoretical, qualitative history research, the source material of which is handled with a critical view and partly through content analysis. In the set of norms regulating auditing the Companies Act, Accounting Act and Auditing Act have had a central role. Statutory auditing started with the Companies Act of 1895, which was reformed in 1978 and again in The legislation concerning accounting has been reformed five times: in 1925 and 1928, 1945, 1973, 1993 and The 1994 Auditing Act combined regulations on auditing from various different acts. Other norms have included EC directives, regulations of the Accounting Board, recommendations of the Finnish Institute of Authorised Public Accountants, regulations of the Central Chamber of Commerce and finally the IAS and ISA standards. The arrival of a professional auditing system in Finland was the achievement of merchants` meetings. The Association of Auditors started to act as professional agent in auditing in 1911 and its work was continued by the Finnish Institute of Authorised Public Accountants from The authorisation of auditors became the task of the Central Chamber of Commerce in Certified HTM auditors have been agents in auditing since The Association of Chambers of Commerce has acted as the controller of authorised auditors since the beginning of professional auditing in Finland. Also the State Auditing Board supervises auditors.
6 During the entire period examined also non-certified auditors have acted as auditors of limited companies together with authorised auditors. The audit of accounting and corporate governance was the task of auditing according to the Companies Act of Later the tasks were defined to include the audit of financial statements, accounting and corporate governance. At the beginning of the period examined auditing was manual checking of all the receipts in order to find misstatements. Later auditing was carried out by random tests. The change from single audits to continuous controlling audits took place in the early 20 th century. The first signs of documentation and work papers appear from the1930`s onwards. Auditing by computer became more common in the 1970`s and 1980`s and at the same time also risk analyses started to get more attention. The importance of auditing the corporate governance has grown all the time. The early auditor s reports of the period examined were informal and rich in means of expression and figurative language. The auditor s report became public with the 1978 Companies Act. Later the model versions of auditor s report provided by the Finnish Institute of Authorised Public Accountants made reporting more uniform and simple. On the basis of the study, the history of auditing can be divided into three periods: the period when the Finnish auditing institution began to take shape ( ), the period when it became established ( ) and the period of internationalisation and publicity (from 1986). In every decade of the period examined, the sufficient number of auditors, the difficulty of accessing the trade and examinations of auditors, the level of professional skills of the auditors, the content of the auditing of corporate governance, the auditor s report and the position of non-certified auditors were discussed repeatedly. The central subjects of discussion in the 1990`s included consultation, independence, expectation gap and the level as well as quality control of auditing. As a result of this analysis of changes in auditing over a period of approximately one hundred years, it can be noted that the core tasks of auditing have changed very little during the decades. The auditing of a limited company continues to concentrate on legality. Also today its purpose is to audit accounting, financial statements and corporate governance. The auditors attend to the shareholders` interests and report to them the results of auditing. On the other hand, the external world of auditing has changed compared with the earlier situation. Internationalisation has increased the number of regulations, there are more expectations and requirements, new technology enables fast flow of information and the level of control has risen. A competent auditor must be able to use modern information technology and information systems and be familiar with the line of business of the company he/she audits. From the times of `paying heed` over a century ago, auditing has now entered the virtual world! Keywords: auditing. auditors, corporate governance, financial accounting, auditor s report UDC (091) : : :
7 ALKUSANAT Eilisen unelmat ovat huomisen todellisuutta. Kaikki suuri kypsyy hiljaa. Alun perin tutkimuksestani piti tulla kauppatieteellisten jatko-opintojeni lisensiaattityö, mutta matkan varrella se muuttui väitöskirjaksi. En ehkä olisi ryhtynyt jatko-opintoihin, ellei entinen oppilaitokseni, Savonlinnan Liiketaloudellinen instituutti, olisi muuttunut ammattikorkeakouluksi ja yliopettajilta vaadittu vähintään lisensiaatintutkintoa. Lappeenrannan teknillinen yliopisto otti jatko-opiskelijan lämpimästi vastaan 1990-luvun lopulla. Professori Kari Neilimo rohkaisi minua aihevalinnassa ja ohjasi innostavasti minut työskentelyssäni hyvään alkuun. Oli mielenkiintoinen sattuma, että ennen Neilimon vinkkiä olin itsekin ajatellut samaa tutkimusaihetta. Kari Neilimolle lausun sydämelliset kiitokset alkutaipaleen asiantuntevasta ohjauksesta ja kannustuksesta. Myöhemminkin tavatessamme hän on aina muistanut kysyä: Mites työ edistyy? Professori Ulla Kotonen jatkoi ohjaustyötä Neilimon jälkeen. Jos joskus olin menettää uskoni tutkimustani kohtaan, Ulla luotti minuun ja kannusti jatkamaan. Vuoden 2002 syksyllä, onnistuneen ensimmäisen pitkän matkan juoksuni jälkeen, totesin itselleni ja läheisilleni, että voisin toteuttaa vielä ainakin kaksi unelmaa: juosta maratonin ja kirjoittaa väitöskirjan. Tämä tutkimus oli silloin tekeillä lisensiaattityönä. Ullan sinnikkäästä ja määrätietoisesta vaikutuksesta tutkimukseni vaihtui väitöskirjaksi. Ullalle lausun lämpimän kiitoksen pitkäkestoisesta kärsivällisyydestä ohjaajana. Aika ajoin työni nimittäin eteni hyvin hitaasti. Tutkimukseni esitarkastajille dosentti Veijo Riistamalle ja professori Salme Näsille lausun myös kunnioittavat kiitokseni huolellisesta ja tarmokkaasta paneutumisesta työhöni sekä kriittisestä ja rakentavasta palautteesta. Lopullisen esitarkastuksen jälkeen, tämän vuoden alussa, esitarkastajien kommentit ja parannusehdotukset antoivat minulle yhä uusia näkökulmia ja hyviä neuvoja työni viimeistelyssä. Ne auttoivat muokkaamaan väitöskirjani lopulliseen muotoon. Dosentti Veijo Riistamalle kiitos ymmärtävästä, hienotunteisesta ja arvostavasta suhtautumisesta. Professori Salme Näsiä kiitän suorasta kritiikistä ja napakoista, osuvista kommenteista. Pitkän tutkimusprosessin aikana on ollut vaikeaa mieltää itseään tutkijaksi. Koska olen työskennellyt tiedeyhteisön ulkopuolella, 30 vuotta opettajana ja 20 vuotta tilintarkastajana, tunnen olevani edelleenkin taloushallinnon ruohonjuuritason arkinen puurtaja. Tutkimustyö on vaatinut jatkuvaa nöyrtymistä, ääretöntä sitkeyttä ja pitkäjänteisyyttä, jota ovat vuosien mittaan kasvattaneet myös vapaa-ajan harrastukseni: vaellus, kirkkovenesoutu ja maratonjuoksu. Tutkimustyötä on helpottanut taloudellinen tuki, jota olen saanut Mikkelin ammattikorkeakoululta, Liikesivistysrahastolta, Savon korkean teknologian säätiöltä, Suomen Kulttuurirahaston Etelä-Savon rahastolta ja Paulon säätiöltä. Lappeenrannan teknillinen yliopisto mahdollisti kahden kuukauden kokoaikaisen työskentelyjakson vuosi sitten. Kiitän kaikkia edellä
8 mainittuja tahoja tuesta. Keskuskauppakamarille puolestaan kiitokset arkistoihin pääsystä. Esimieheni, koulutusyksikönjohtaja Asko Ruuskanen ja koulutusjohtaja Kirsti Litmanen, ovat mahdollistaneet aika ajoin vapaalle pääsyn opetustyöstä. Heille lämpimät kiitokset rohkaisusta ja erityisesti jatko-opintojen arvostamisesta. Kolmen viimeisen vuoden aikana olen kirjoittanut väitöskirjaani kesälomien helleviikoilla ja syys- ja talvilomilla. Loppurutistuksen aikana, aivan viime kuukausina, lipsuttiin hieman jo aikataulustakin. Väitöskirjani kuitenkin valmistui vaikkakin verkkaisesti. Väitöskirjani kieliasun on tarkistanut huolella, punakynää säästämättä mutta lämpimällä otteella filosofian maisteri Merja Berg. Lämmin kiitos kuuluu myös lehtori Minna Väyryselle tiivistelmän englanninkielisestä käännöksestä. Kiitän myös opintosihteeri Sirpa Nykästä yhteistyöstä tekstini kaavioiden ja kuvioiden teossa. Sisartani Liisaa kiitän tutkimukseni lukemisesta ja kommentoinnista. Työtoverini Mikkelin ammattikorkeakoulun Savonlinnan kampuksella ja hyvät ystäväni ovat kulkeneet rinnallani ymmärtäen ja päämäärääni uskoen. Heille jokaiselle nöyrä kiitos. Kiitän myös kaikkia tilintarkastajakollegoitani positiivisesta myötäelämisestä, kannustuksesta ja käytännön tilintarkastuksen pohdiskelusta koko tutkimusprosessin ajan. Lopuksi haluan erityisen lämpimästi kiittää elämänmyönteistä ja energistä karjalaista sukuyhteisöäni, jossa ilot ja surut eletään yhdessä. Äitini ja sisarukseni perheineen ovat eläneet kanssani koko pitkän jatko-opiskeluaikani ja lisänneet erilaisilla kannustuksillaan henkistä kestävyyttäni. Erityisesti kiitos suvun opiskelevalle nuorisolle, joka pilke silmäkulmassa on kannustanut tätiään. Teidänkin vuoronne tulee vielä. Kaleville vilpittömät kiitokset vankkumattomasta luottamuksesta työn valmistumiseen, joustavuudesta, kuuntelusta ja ymmärryksestä tuhansia tunteja vaatineen prosessin aikana. Yhteisistä tähtihetkistä on jouduttu tinkimään - väliin jäi esimerkiksi viime syksyn perinteinen tunturivaelluksemme. Silti olet kantanut huolta siitä, että fyysinen kuntoni ei ole päässyt rapistumaan. Nyt maaliin päässeenä voin todeta, että maratonin viimeiset kilometrit ovat sittenkin helpompia kuin rutistus väitöskirjan loppusuoralla. On uusien unelmien aika. Savonlinnassa keväällä 2005 Leena Kosonen
9 SISÄLTÖ TIIVISTELMÄ ABSTRACT ALKUSANAT SISÄLTÖ KUVIOT JA TAULUKOT LYHENTEET LIITTEET 1 JOHDANTO 1.1 Tutkimuksen lähtökohdat ja tilintarkastuksen tutkimusperinne Tutkimuksen tavoitteet ja rajaukset Tutkimuksen metodologiset valinnat ja lähdeaineisto Historiantutkimusmenetelmä Tutkimuksen lähdeaineisto Historiantutkimuksen lähdekritiikki Suomalainen tilintarkastusinstituutio Tilintarkastuksen synty Tilintarkastusprosessi ja tilintarkastuksen sisältö Tilintarkastusinstituutio Tutkimuksen rakenne 34 2 TILINTARKASTUSNORMISTON KEHITTYMINEN Ensimmäiset tilintarkastusta ja kirjanpitoa säätelevät lait voimaan Lakisääteinen tilintarkastus alkaa Todellinen kuva liikkeen asemasta - kirjanpitolainsäädännön alku Osakeyhtiölakia muutetaan Lakiuudistukset sotavuosien ja säännöstelytalouden aikana Poikkeusolojen vaikutus lainsäädäntöön Tilintarkastuslainsäädännön aikaansaaminen ei vielä onnistu Rehellisesti ja huolellisesti yleisten kirjanpitoperiaatteiden ja hyvän kauppiastavan mukaan Kirjanpitoteoria uudistuu - osakeyhtiölaki monimutkaistuu Taseyhtälöteoriasta meno-tulo-teoriaan Osakeyhtiölakiehdotusta kritisoidaan Uudistunut osakeyhtiölaki ja konsernitilinpäätös antavat puitteet tilintarkastukselle Eurooppa yhdentyy - lainsäädännön uudistuttava True and fair view Direktiivit edellyttävät auktorisoituja tilintarkastajia ETA-sopimus ja kirjanpitolain sekä osakeyhtiölain muutostarve Meno-tulo-teoria väistyy Osakeyhtiölaki direktiivien mukaiseksi Tilintarkastuslaki voimaan Tilintarkastusala kriisissä - valtiovalta puuttuu asiaan 67
10 2.5.2 Keskuskauppakamarin tilintarkastajajärjestelmän kehittämistoimenpiteet Tilintarkastuslainsäädäntöä valmistellaan Uuteen aikakauteen tilintarkastuslain myötä Kansainvälisiin ohjeistuksiin sitoutuminen ISA- ja IAS-standardit Tilintarkastusvaliokunta ja hyvä hallintotapa Eettiset normit - tilintarkastajan käyttäytymisen mittarit Hyvä tilintarkastaja- ja tilintarkastustapa Code of Ethics Yhteenveto tilintarkastusta säätelevistä normeista 89 3 TILINTARKASTUSJÄRJESTELMÄN KEHITTYMINEN Talouselämän ja sivistysharrastuksen nousu Kauppiaskokousten tilintarkastuskeskustelut Tilintarkastajien ammattikunta muodostuu ja Kauppakamarilaitos syntyy Suomen Tilintarkastajainyhdistys Keskuskauppakamarin synty - auktorisoinnin alku KHT-yhdistys perustetaan - tilintarkastajan ammatti vaikea saavuttaa Hyväksytyt tilimiehet - uusi tilintarkastajaluokka syntyy Tilintarkastajien asettaminen ja palkkiot Kuka valitaan tilintarkastajaksi? Asiamies saakoon kohtuullisen palkan Tilintarkastajien ammattipätevyys ja jälkikasvu huolestuttaa Keveästi hoidettu tilintarkastus - mikä rooli tilintarkastajalla? Pätevyyttä lisää - tutkintoja kehitetään Koulutusta ammattitaidon kehittämiseksi Vähemmällä työkokemuksella tarkastajaksi EY:n 8. direktiivin mukaiseen tilintarkastajatutkintoon Huutava pula tilintarkastajista Tilintarkastajajärjestöt ja tilintarkastustoimistot Yhdistysten yhteistyötä ja jäsentoimintaa Kansainvälistä yhteistyötä Yksiluokkaiseen tilintarkastusjärjestelmään? Tilintarkastusmarkkinoiden kehittyminen Alan omat kehittämistoimet Keskuskauppakamari kehittää tilintarkastusinstituutiota Tilintarkastajan vastuu ja sen valvonta Tilintarkastusjärjestelmän monimuotoisuus Tilintarkastusjärjestelmä hämmennyttää Tilintarkastuspakon rajat - maallikkotarkastajista eroon Riippumattomuus - tilintarkastuksen kulmakivi Laillista estettä vailla oleva Tilintarkastajan osakeomistukset Riippumattomuus tutkimusten mukaan 146
11 3.9 Suomen tilintarkastusjärjestelmä 2000-luvun taitteessa Yhteenveto tilintarkastusjärjestelmän kehittymisestä TILINTARKASTUKSEN SISÄLLÖN KEHITTYMINEN Tilintarkastusinstituutio käytännön toiminnassa Tilintarkastuksen kohde - mitä tarkastetaan? Valvontatarkastus - jatkuva tarkastus vai vuositarkastus? Tilintarkastuksen suunnittelu ja dokumentointi Tilintarkastustehtävä on yksi kokonaisuus Kirjanpito on järjestelmällisten muistiinpanojen tekemistä Tilit, tilinpäätös ja tarkastustekniikka Tilinpitelyn ja kirjainpäätöksen tarkastaminen Tositteiden prikkauksesta uusiin työmenetelmiin Tilintarkastusta koneellisilla menetelmillä Hallinnon tarkastus - konsultointiakin? Liikkeen hoitopuoleen perehtyminen Hallinnon tarkastuksen ja konsultoinnin raja liukuva Tilintarkastuskertomuksen laatiminen on puoli tilintarkastusta Raportointia ilman vakiokertomusmallia Tilintarkastuskertomuksesta tulee julkinen ja vakiomuotoinen Tilintarkastajan raportointi tilintarkastuslain mukaan Raportoi ymmärrettävästi! Tilintarkastuskertomus IFAC:n mallin mukaiseksi Tilintarkastajan muu raportointi Raportointivelvollisuutta halutaan laajentaa Harmaa talous ja talousrikollisuus - tilintarkastajista valtion agentteja? Pienyhtiöt mahdollisina kohteina Tilintarkastuksen laatu vaikuttaa julkisuuskuvaan Odotuskuilu - ero odotusten ja suoritusten välillä Korkea laatu on kunnia-asia Tilintarkastuksen laadun varmistaminen Yhteenveto tilintarkastuksen sisällön kehittymisestä SADAN VUODEN SALDO - TILINTARKASTUKSEN KOKONAISKUVA Konkurssisäännöstä standardeihin Tarkoituksena luoda tarkan harkinnan ja valinnan perusteella valiojoukko tilintarkastajia Tositteiden prikkauksesta virtuaaliympäristöön Tilintarkastuskertomus on yhteenveto tarkastuksen lopputuloksista Mitä otsikoissa - sadan vuoden keskustelut Sadan vuoden saldo - onko mikään muuttunut? Virtuaaliaikainen tulevaisuus - mitä edessä 2000-luvulla? 247
12 LÄHDELUETTELO 250 LAINSÄÄDÄNTÖ JA VIRALLISJULKAISUT 272 LIITTEET
13 KUVIOT Kuvio 1. Kuvio 2. Kuvio 3. Kuvio 4. Kuvio 5. Kuvio 6. Kuvio 7. Kuvio 8. Kuvio 9. Kuvio 10. Kuvio 11. Miten tilintarkastus syntyi. Tilintarkastuksen keskeinen sisältö. Tutkimuksen viitekehys. Tutkimuksen keskeiset pääkohdat. Tilintarkastusta muovaavat tahot EU-tasolla. Lain ja etiikan suhteet. Tilintarkastusta koskevien normien säätäminen sadan vuoden aikana. Tilintarkastuslain mukainen muutoksenhakujärjestelmä. Tilintarkastusjärjestelmän muutokset sadan vuoden aikana. Tilintarkastuksen odotuskuilun rakenne. Tilintarkastustehtävien sisällön ajallinen kehittyminen sadan vuoden aikana. Kuvio 12. Suomalaisen tilintarkastuksen ajallinen kehittyminen vuosina Kuvio 13. Suomalaisen tilintarkastuksen kokonaiskuva. TAULUKOT Taulukko 1. Tilintarkastustehtävät ja tilintarkastajat Taulukko 2. Taulukko 3. Taulukko 4. Taulukko 5. Taulukko 6. Tilintarkastusalan suurimmat ns. Big Five -yritykset ja niiden henkilöstömäärät yritysten oman ilmoituksen mukaan vuonna Tilintarkastusmarkkinoiden osamarkkinat. KHT- ja HTM-tilintarkastajan keskeiset piirteet. Hyväksyttyjen tilintarkastajien suorittamat tehtävät ja työtunnit vuosina 1995 ja Keskeisin tilintarkastukseen vaikuttava lainsäädäntö säätämisvuoden mukaan.
14 LYHENTEET AAA ABC AC AMK AML Atk AVL BSC dir. ECO-Audit EFAA EFTA ELKA ETA ETY EU EVL EY FAR FASB FEE FSR GAAP HE HKKK HTM IAPC IAS IASC IOSCO IFAC ISA JHTT KHT KHO Kila KK KKK KLT-kirjanpitäjä KLT-tutkinto KM KPA American Accounting Association Activity-Based-Costing Audit Committee Ammattikorkeakoulu Arvopaperimarkkinalaki Automaattinen tietojenkäsittely Arvonlisäverolaki Balanced Scorecard Direktiivi Environmental Audit European Federation of Accountants and Auditors for Small and Medium-sized Enterprise Euroopan vapaakauppa-alue Elinkeinoelämän keskusarkisto Euroopan talousalue Euroopan talousyhteisö Euroopan unioni Laki elinkeinotulon verottamisesta Euroopan yhteisö Föreningen Auktoriserade Revisorer Financial Accounting Standard Board Fédération des Experts Comtables Européens Foreningen Statsautoriserede Revisorer Generally Accepted Accounting Principles Hallituksen esitys eduskunnalle Helsingin kauppakorkeakoulu Kauppakamarin hyväksymä tilintarkastaja International Auditing Practices Committee International Accounting Standard International Accounting Standard Committee The International Organisation of Securities Commissions International Federation of Accountants International Standard of Auditing Julkishallinnon ja -talouden tilintarkastaja Keskuskauppakamarin hyväksymä tilintarkastaja Korkein hallinto-oikeus Kirjanpitolautakunta Kauppakaari Keskuskauppakamari Kirjanpitotoimistojen Liitto ry:n auktorisoima kirjanpitäjä Kirjanpidon ja laskentatoimen erikoistutkinto Komiteanmietintö Kirjanpitoasetus
15 KPL KRL KTM LTA LvvL LvvA MARC mom. NFRR OECD OKL OPM OYL SEC SHR S.O.K SOU SRS STY SVH TILA TIVA TOL TTA TTL UEC USGAAP VALA VaV VM VVL YK YTN Kirjanpitolaki Kaupparekisterilaki Kauppa- ja teollisuusministeriö Liiketaloudellinen aikakauskirja Liikevaihtoverolaki Liikevaihtoveroasetus Maastricht Accounting and Auditing Recearch Center Momentti Nordisk Förening av Registrerade Revisorer Organization for Economic Co-operation and Development Osuuskuntalaki Opetusministeriö Osakeyhtiölaki Securities And Exchange Commission Suomen Hotelli- ja Ravintolaliitto Suomen Osuuskauppojen Keskuskunta Statens offentliga utredningar Svenska Revisorsamfundet Suomen Tilintarkastajainyhdistys Salmi, Virkkunen & Helenius Keskuskauppakamarin tilintarkastusvaliokunta Kauppakamarin tilintarkastusvaliokunta Tulo- ja omaisuusverolaki Tilintarkastusasetus Tilintarkastuslaki Union Européenne des Experts Comtables Economiques et Financiers United States General Accounting Principles Valtion tilintarkastuslautakunta Valtiovarainvaliokunta Valtiovarainministeriö Varallisuusverolaki Yhdistyneet Kansakunnat Yritystutkimusneuvottelukunta
16 LIITTEET Liite 1. Kirjanpitolautakunnan yleisohjeet Liite 2. Tilintarkastusalan säädökset Liite 3. Tilintarkastusalan suositukset Liite 4. Tilintarkastajatutkinnot ja auktorisoidut tilintarkastajat Liite 5. Tilintarkastustyön eri vaiheet. Liite 6. Yhteenveto tilintarkastajien tilintarkastustehtävistä vuosittain Liite 7. Littois Aktiebolagin tilintarkastuskertomukset Liite 8. Tilintarkastuskertomusmalli vuodelta Liite 9. KHT-yhdistyksen vakiomuotoinen tilintarkastuskertomus.
17 JOHDANTO 1.1 Tutkimuksen lähtökohdat ja tilintarkastuksen tutkimusperinne Tämän tutkimuksen aiheena on tilintarkastuksen kehittyminen vuosisadan aikana. Nykyhetken käytännön ymmärtämistä avartaa tilintarkastuksen menneisyyden ja sen juurien tunteminen. Runsaan sadan vuoden aikana tilintarkastuksen historiassa on otettu pitkä harppaus tositteiden prikkauksesta 2000-luvun moderniin, koneellisesti tapahtuvaan tarkastustyöhön ja yrityksen johdon toiminnan analysointiin. Tilintarkastus-sana tulee latinasta Audit is Latin word meaning `he hears` (Porter ym. 1996, 2) 1. Tilintarkastuksella on jo tuhansia vuosia vanha perinne. Sitä on harjoitettu lähes yhtä kauan kuin tilien pitoa. Tilintarkastuksessa oli jo alusta alkaen kyse luottamuksesta. Kauppiaat ja muut liike-elämän edustajat halusivat ulkopuolisen, luotettavan henkilön tarkastavan heidän yhtiökumppaniensa toimintaa ja antavan siitä puolueettoman lausuntonsa, joka oli tuohon aikaan suullinen. Latinalainen verbi audire (kuulla) tarkoitti tilintarkastusta. Hyvin pitkään tarkastuksella pyrittiin selvittämään, olivatko ne, joiden haltuun oli uskottu rahavaroja ja jotka pitivät kirjaa, menetelleet ohjeiden mukaisesti. (Sorsa 1997, 54-56; Flint 1988, ) Tieteellisesti tilintarkastusta on tutkittu varsin vähän Suomessa. Väitöskirjoja alalta valmistuu harvoin. Tilintarkastus tutkimusalueena alkoi kiinnostaa tutkijoita varsinaisesti vasta 1990-luvulla, jolloin suurin osa aiheeseen liittyvistä väitöskirjoista on tehty. Tilintarkastuksen alue ei ole helppo tutkittavaksi ja työ vaatii aikaa. Vaatimustasokin taitaa olla Suomessa korkeammalla kuin muissa maissa. Tilintarkastusalan uranuurtaja Reginald Jägerhorn toteaa kynnystä nostavan sen, että rankan teoreettisen taustan lisäksi tekijällä tulisi olla omakohtaista kokemusta myös tilintarkastuksesta (Viitanen 1995a). Tilintarkastusalaan kohdistuvan tutkimuksen asema on varsin vaihteleva riippuen kunkin maan tilintarkastusinstituution roolista ja tilintarkastustutkimuksen asemasta liiketaloustieteen tutkimuksessa. Tilintarkastustutkimus on osa laskentatoimen tutkimusta, joskin usein argumentoinnissa sivutaan oikeustiedettä. Tilintarkastuksen tutkimus on varsin nuorta. Tutkimuksen kohteena tilintarkastus on kiinnostanut tutkijoita Yhdysvalloissa 1970-luvulta lähtien. Euroopassa tilintarkastuksen tutkimus on yleistynyt vasta luvulla (ks. Koskela 1990, 8-109; Niemi 2000a sekä Niemi 2001, 44). Gwilliam (1987) jakaa tilintarkastustutkimuksen kolmeen kategoriaan: 1. Tilintarkastajan ja ulkomaailman suhteeseen liittyvä tutkimus (Tilintarkastuksen yhteiskunnallinen tehtävä). 2. Tilintarkastustekniikan tutkimus (Tilintarkastajan työ/tilintarkastustekniikka). 1 Lindroos (1949, 12) kirjoittaa revision-sanasta: Ordet revision härledes det latinska ordet video infinitiv videre som översättes till svenska med ordet se. Härav erhålles i latinet revideo, revidere som betyder återse. Så finnes ett verb reviso som översättes med åter se till eller åter besöka.
18 Tilintarkastustoimistoihin yrityksinä liittyvä tutkimus (Mikrotaloustieteellinen tutkimus). Tilintarkastus on kansainvälisestikin ollut sidoksissa rahoituksen laskentatoimen ongelmiin ja itsenäiset tilintarkastusta koskevat tutkimukset ovat olleet suhteellisen vähäisiä. Tilintarkastuksen tutkimusalueista voi mainita erilaiset tilintarkastajan ammattikuvaan ja ammatin hoitamiseen liittyvät tutkimukset, tilintarkastustoimistojen toimintaan liittyvät tutkimukset sekä vastuukysymyksiin liittyvät tutkimukset. Tilintarkastustoimistojen kannattavuuteen, markkinaosuuksiin jne. liittyvät tutkimukset ovat varsin yleisiä useissa Euroopan maissa. Suomessa näitä ei ole toistaiseksi juurikaan tehty (Koskela 1995b, 117). Suomessa tilintarkastusalan tutkimusta on tehty lähinnä eri tasoisissa opinnäytetöissä, erityisesti pro gradu -tutkimuksissa. Pirisen (1998, ) mukaan Suomen korkeakouluissa ja yliopistoissa tehtiin vuosina tilintarkastuksesta vajaa 280 pro gradu-tutkielmaa. Lisensiaatintöitä ja väitöskirjoja on laadittu varsin vähän. Tilintarkastajan ammattiin liittyviä tutkimuksia sen sijaan on meillä tehty viime aikoina joitakin. Suomessa ja muissa Pohjoismaissa tilintarkastukseen kuuluu myös hallinnon tarkastus. Tästä johtuen tilintarkastuksen tutkimusalue on meillä laajempi kuin monissa muissa maissa. Ensimmäinen tilintarkastusta koskeva väitöskirja Suomessa ja Pohjoismaissa oli professori Reginald Jägerhornin Svenska Handelshögskolanissa vuonna 1965 tarkastettu tutkimus Informationsvärdet i finländska aktiebolags revisionsberättelser. Jägerhornin tutkimuksen kohteena olivat tilintarkastajan sidosryhmien erilaiset tiedon tarpeet ja mahdollisuudet saada tarvitsemaansa tietoa. Tutkimuksessaan hän teki sisältöanalyysin tilintarkastuskertomuksista. Hän totesi, ettei tulosten perusteella voi päätellä, mikä informaatioarvo tilintarkastuksella on. Jägerhorn on tutkinut myös tilintarkastajan asemaa yritysjohdon konsulttina ja neuvonantajana (1979 ja 1981). Svenska Handelshögskolanista on toinenkin Suomessa valmistunut tilintarkastusalan väitöskirja: Johan-Erik Fantin (1994) Revisorns roll - en komparativ studie av revisorers, företagledares och aktieägares attityder till extern revision i Finland och Sverige. Fant tutki tilintarkastuksen tarvetta ja tarkoitusta selittäviä tekijöitä kyselytutkimuksella Suomessa ja Ruotsissa. Tutkimus osoitti odotuskuilun olemassaolon sekä sen, että eri maissa tehtyjen tutkimusten tuloksia on tulkittava varoen. Suomalaiset vastaajat näkivät tilintarkastajan enemmän osakkaiden edusmiehenä, kun taas ruotsalaisilla vastaajilla oli tilintarkastajan roolista laajempi näkemys. Odotuskuilua tutkivat myös Troberg ja Viitanen 1990-luvulla Svenska Handelshögskolanissa. Kolmas väitöskirja tehtiin kunnallispolitiikan alueella. Se ilmestyi Tampereen yliopistossa vuonna 1995, jolloin Erkki Vuorinen väitteli tilintarkastuksesta uudessa kunnalliskulttuurissa. Vuorinen rakentaa tutkimuksessaan kunnalliseen tilintarkastukseen agenttiteoriaan perustuvan kolmiportaisen tarkastusjärjestelmän.
19 19 19 Vuonna 1999 valmistui kaksi väitöskirjaa: Maj-Lis Saarikivi (1999) väitteli tilintarkastajan riippumattomuudesta Helsingin kauppakorkeakoulussa ja Hannu E. Koskinen tilinpäätöksen lainmukaisuudesta ja tilintarkastuskertomuksesta Tampereen yliopistossa. Molemmat väitöskirjat olivat oikeustieteellisiä tutkimuksia. Saarikivi tutki riippumattomuutta ulottuvuustarkastelun avulla. Hän jäsentää riippumattomuuden kolmeksi ulottuvuudeksi, jotka ovat henkilöllinen ulottuvuus, ajallinen ulottuvuus ja toiminnallinen ulottuvuus. Saarikivi päätyi johtopäätökseen, että tilintarkastuslain (936/1994) riippumattomuus- ja esteellisyyssääntelyä on tarpeellista ja mahdollista täsmentää. Hän argumentoi tutkimuksensa tuloksia tilintarkastajan riippumattomuuden kansainvälisen käytännön ja kansallisten tarpeiden pohjalta. Hannu E. Koskisen (1999) väitöskirja Tilinpäätöksen lainmukaisuus ja tilintarkastuskertomus käsittelee osakeyhtiön tilinpäätöksen laadintaan ja tarkastamiseen liittyviä keskeisiä ja vaikeita ongelmakysymyksiä. Näitä ovat mm. milloin tilinpäätöksen virheet tai puutteet ovat olennaisia ja miten niistä tulee raportoida tilintarkastuskertomuksessa ja millainen vastuu kohdistuu tilintarkastajaan, joka ei ole antanut asianmukaista kertomusta silloin, kun tarkastettu tilinpäätös on ollut olennaisesti virheellinen ja puutteellinen. Vuosituhannen vaihteessa ilmestyneitä väitöskirjoja ovat Svenska Handelshögskolanin professori Janne Viitasen (2000) kauppatieteiden alan tutkimus tilintarkastajan ammattietiikasta, Auditors Professional Ethics and Factors Associated with Displinary Cases against Auditors, sekä Ingalill Aspholmin (2002) oikeustieteellinen tutkimus Rättsekonomisk analys av revisors skandeståndsansvar i Norden. Viitanen tutki tilintarkastajien ammattietiikkaa kurinpidollisen valvonnan kannalta. Tutkimuksen empiirisessä osassa hän tutki TILA:n valvonta-asioiden ratkaisuja vuosilta ja etsi konflikteihin ja riitoihin johtaneita syitä tilintarkastajan ja tilintarkastusasiakkaan välillä. Aspholmin tutkimus käsitteli tilintarkastajan vahingonkorvausvastuuta. Vuodelle 2002 ajoittuu myös Aila Virtasen laskentatoimen alaan kuuluva väitöskirja Laskentatoimi ja moraali: laskenta-ammattilaisten käsityksiä hyvästä kirjanpitotavasta, hyväksyttävästä verosuunnittelusta ja hyvästä tilintarkastustavasta. Virtasen tutkimuksen mukaan tilintarkastajan työ on kronologisesti etenevä prosessi, jonka eri vaiheissa esiintyy moraalikysymyksiä. Hän tuo esiin hyvään tilintarkastustapaan liittyvinä piirteinä luottamuksen tilintarkastajan ja tarkastuskohteen välillä sekä uskottavuuden tilintarkastajan ja tarkastettavan yrityksen sidosryhmien välillä. Tutkimus osoitti, että tilintarkastajan vastuukysymykset ovat muutoksessa ja tilintarkastajat kokevat vastuunsa suureksi ja selkiintymättömäksi. Virtasen tutkimus valmistui Jyväskylän yliopistossa. Tätä kirjoitettaessa tuorein väitöskirja on Lasse Niemen kauppatieteen alan tutkimus tilintarkastuksen hinnoittelusta Esseys on Audit Pricing, joka valmistui vuonna 2003 Helsingin kauppakorkeakoulussa. Niemi osoitti tutkimuksessaan, että yritystyypillä ei havaittu olevan vaikutusta tilintarkastuksen yksikköhintoihin. Keskeinen työn hintaan vaikuttava tekijä oli tilintarkastajan ammattimaisuus. Myös tilintarkastajan koulutus ja auktorisointityyppi sekä työkokemuksen pituus näyttivät vaikuttavan hintatasoon. Asiakasyritykseen liittyvä riski vaikutti myös merkittävästi tilintarkastuksen hintaan, koska riskialttiin yrityksen tarkastamiseen kuluu tavanomaista suurempi määrä työtunteja. Nie-
20 20 20 mi jakoi tutkimuksessaan tilintarkastusmarkkinat neljään osaan, joista tutkimuksen kohteena olivat Big Five -yhteisöjen tekemät tarkastukset suuriin suomalaisiin kaupan ja teollisuuden alan yrityksiin. Sisäisen tarkastuksen alueelta on Olli Norlan (1975) tutkimus. Hanna Kärkkäinen (1998) puolestaan tutki yrityksen taloustieteen lisensiaattityössään tilintarkastajien uskottavuutta sidosryhmien näkökulmasta. Hänen mukaansa tilintarkastajan sidosryhmät muodostivat uskottavuuskäsityksensä sekä tilintarkastajien ammattikunnan toiminnan että yksittäisen tilintarkastajan ominaisuuksien perusteella. Kyselytutkimuksessa sidosryhmien näkemys oli, että tilintarkastajien uskottavuus oli melko hyvä. Uskottavuuden turvaaminen lainsäädännöllä ja muulla normituksella kääntyy vaikutuksiltaan uskottavuutta heikentäväksi ylittäessään optimaalisen tasonsa. Sidosryhmien näkemyksiin vaikutti erityisesti se, kuinka hyvin ne tunsivat tilintarkastajan tehtävät. Strategisen markkinoinnin ja tilintarkastusinstituution yhteyksistä on julkaistu Rauno Wernerin (1989) tutkimus. Markku Koskelan tutkimukset ovat Tilintarkastus pienissä ja keskisuurissa yrityksissä (1990) sekä Toimintatilintarkastus osana tilintarkastusta yrityksissä ja julkisyhteisöissä (1995). Mikko Sarjan (1998) oikeustieteellinen lisensiaattitutkimus käsitteli tilintarkastajan riippumattomuutta tilintarkastuslain ja kuntalain näkökulmasta. Hän jakoi tilintarkastajien riippumattomuuteen vaikuttavat tekijät toiminnallisiin, organisatorisiin, taloudellisiin ja henkilöllisiin tekijöihin. Kari Toiviaisen (1991) lisensiaattityö käsitteli tietotekniikan hyväksikäyttöä tilintarkastuksessa. Hän teki kyselytutkimuksen KHT-tilintarkastajien keskuudessa. Tutkimus osoitti silloin, että tilintarkastuksen erikoisohjelmistojen käyttö oli vähäistä ja keskittyi suuriin tilintarkastusyhteisöihin. Toiviainen tutki vuonna 1998 tarkastusohjelmistojen käyttöä tilintarkastuksessa. Kohderyhmänä olivat nyt tilintarkastusyhteisöt, julkisen sektorin tarkastusyhteisöt, suurimmat kaupungit sekä teollisuuden, kaupan ja pankki- ja vakuutusalan yritykset. Tarkastusohjelmat olivat käytössä yli puolessa vastaajayhteisöistä. Laajimmin ohjelmia käyttivät teollisuuden sisäiset tarkastajat. Tarkastusympäristön muutosten voidaan olettaa lisäävän lähes kaikkien tarkastajien tarkastusohjelmistokoulutustarvetta. Kysely kohdistui suuriin yhteisöihin, joten pienemmissä yhteisöissä tarkastusohjelmistojen käyttö lienee vähäisempää. Lasse Niemen (2000) lisensiaattityö käsitteli tilintarkastuksen hinnoittelua Suomessa. Rauno Satopää (2002) tutki lisensiaattityössään suomalaisten pienyritysten hyvää tilintarkastustapaa. Pienyritysten tilintarkastusprosessia varten haastateltiin 18 auktorisoitua tilintarkastajaa laadunvalvontakäyntien yhteydessä. Tutkimus osoitti, että tilintarkastajat keskittyivät tilintarkastuksen moitteettomaan läpivientiin, eivätkä he paljoa suunnitelleet työtään tai dokumentoineet tarkastustaan. Vain poikkeustapauksissa kiinnitettiin huomiota ulkopuolisten sidosryhmien odotuksiin. Tilintarkastusalan suositukset oli huomioitu varsin kevyesti. Tutkittujen tilintarkastajien osalta viime vuosien laadunparannustoimenpiteet eivät siis vielä olleet vaikuttaneet. Suomalainen tilintarkastustutkimus on keskittynyt lähes kokonaan Gwilliamin luokittelun kahteen ensimmäiseen luokkaan, kun taas mikrotaloustieteellinen tutkimus on maas-
This document has been downloaded from TamPub The Institutional Repository of University of Tampere Publisher's version The permanent address of the publication is http://urn.fi/urn:nbn:fi:uta-201406021542
sijoittajien, yritysjohdon ja tarkastajien näkemyksiä
Tilintarkastajan vahingonkorvausvastuu sijoittajien, yritysjohdon ja tarkastajien näkemyksiä Johdanto Miten tilintarkastajien, yritysjohtajien ja sijoittajien näkemykset eroavat koskien tilintarkastajan
JYVÄLÄ Kortesuonkatu 52-54, 40700 Jyväskylä NÄKY Sosiaalisen tilinpidon kirjanpitäjäkoulutus OPAS SOSIAALISEEN TILINPITOON Björk & Siltanen 2009 Setlementtien sosiaalisen tilinpidon verkostohanke 2008
Näkökulmia laskentatoimeen ja tilintarkastukseen TOIMITTANEET Johanna Heiskanen Lili-Anne Kihn Salme Näsi Näkökulmia laskentatoimeen ja tilintarkastukseen Copyright 2009 Tampere University Press ja tekijä
Pasi Horsmanheimo Maj-Lis Steiner TILINTARKASTUS asiakkaan opas Alma Talent Helsinki 2017 Tilaa Tilintarkastus asiakkan opas Alma Talent Shopista 5. uudistettu painos Copyright 2017 Talentum Media Oy ja